open-index/open-wikipedia-markdown huggingface dataset:
Гипотенуза

**Гипотенуза** найдлукша страна у правоуглим троугелнїку наспрам правого угла. Длужина гипотенузи у правоуглим троугелнїку може ше вираховац з помоцу Питаґоровей теореми.

Квадрат над гиотенузу єднаки суми квадратох над катетами.

**Приклад**

Катети маю длужину 3&nbsp;cm и 4&nbsp;cm.

3^2+a^2=9+16=25= 5^2

Гипотенуза ма длужину 5&nbsp;cm.

## Походзенє слова гипотенуза
У даєдних жридлох, слово гипотенуза походзи од греческого слова ὑποτείνουσα (hypoteinousa), хторе представя комбинацию словох hypo (цо значи попод) и teinein (цо значи розцагнуц).

Други авторе думаня же наведзене слово у старогреческим язику у ориґиналу хасноване же би ше означела ствар хтора давала подпорку дачому, а виведзене зоз словох hypo (попод) и tenuse (страна).

У Китайским язику, за гипотенузу ше хаснує слово hsien, хтори означує дрот хтори розцагнути медзи двома точками (як струна на музичних инструментох), а гебрейске слово ‘yeter виведзене або зоз слова mei‘tar (цо значи дрот) або зоз yo‘ter (у смислу длукша од других двох странох).

## Вираховйованє длужини гипотенузи

По Питаґоровей теореми:

c = \sqrt { a^2 + b^2 } 

Хаснуюци косинусну теорему доставаме:

c^2 = a^2 + b^2 - 2ab\cos90^\circ = a^2 + b^2 
## Свойства

Длужина гипотенузи єднака зоз суму длужинох ортоґоналних проєкцийох катетох на гипотенузу.

b^2=am

c^2= an

Квадрат длужинох катетох єднаки зоз продуктом його ортоґоналних проєкцийох на гипотенузи. Исто так важи:

a/b = b/m

a/c = c/n

## Триґонометрийне одношенє

Хаснуюци триґонометрию доставаме:

 \frac{b}{c} = \sin (\beta)\,

 \beta\ = \arcsin\left(\frac {b}{c} \right)\,

\alpha = 90^\circ-\beta

 \beta\ = \arccos\left(\frac {a}{c} \right)\,

## Жридла
hypotenuse

Hypotenuse
Катеґория:Ґеометрия
Гласнїк Руского Дружтва Сиверней Америки

**Гласнїк Руского Дружтва Сиверней Америки** бул информативни билтен того дружтва и дзелєни є його членом у Канади и ЗАД.
## Снованє Гласнїка

На сновательней схадзки Руского Дружтва Сиверней Америки (РДСА), хтора отримана 30. децембра 1995. року у варошу Киченер у провинциї Онтарио у Канади, була предложена и идея же би ше почасово видавало єден информатор або билтен РДСА хтори би информовал членство того Дружтва о тим цо зробене у цеку рока и яки ше активносци пририхтує у наступним периодзе а у рамикох рочного плана РДСА. 

Перше число того билтена под назву *Гласнїк Руского Дружтва Сиверней Америки* вишло у авґусту 1996. року. Билтен мал на початку 6 боки, пририхтовал го Гавриїл Колєсар а у Редакциї були ище Михайло Будински и Владислав Надьмитьо (познєйше у Редакциї гласнїка були и Мелания Колбас, Любомир Медєши и Владимир Рац). Друге число Гласнїка вишло у децембре истого року. Тот гласнїк у своєй жридловей форми виходзел у Канади по конєц 2000. року. У тим 5-рочним периодзе видати вкупно 16 числа билтена на 178 бокох А4 формата под редакторством Гавриїла Колєсара. З рока на рок Гласнїк мал вше вецей боки (остатнї числа од 16-20 боки, штреднє Гласнїк мал 11 боки по чишлє) и вше доцильнєйше окончовал информованє членох РДСА. Од 10-числа рамики *Гласнїка* (перши и остатнї бок) були у колору.

## Тематски профил Гласнїка

У *Гласнїку РДСА* були обявйовани тексти на тоти змисти: о лєтнїх руских пикникох у Онтарию, Алберти, та у Нємецкей и Швайцарскей, як и о жимским балу. Давани основни податки о нових приселєнцох, о дипломованю младих Руснацох на универзитетох и коледжох, о духовним живоце Руснацох, о Крачунє, Велькей ноци, традицийних руских єдлох, були наявйовани пикники и бали, о видатих руских кнїжкох, аудио касетох и видео касетох, о Руснацох хтори ше упокоєли у Канади и ЗАД, о Руснацох у жемох Европи и Австралиї, интервюи зоз давнима уселєнцами, о свадзбох у руских фамелийох, порушовани акциї за финансийне помаганє видаваня руских кнїжкох у Войводини, о руских вебсайтох на интернету.

Концом 2000. року Гавриїл Колєсар задзековал на длужносци редактора Гласнїка РДСА. Тоту длужносц превжал Любомир Медєши зоз Саскатуну у Саскачевану и тот билтен пошол зоз Онтария. Нєодлуга пременєл назву з чим ше, и формално, живот першобутного Гласнїка Руского Дружтва Сиверней Америки цалком загашел.
### Частейши сотруднїки-авторе у Гласнїку РДСА:

Михайло Баран, Нємецка

Михайло Будински, Киченер

Амалия Дудаш, Едмонтон

Гавриїл Колєсар, Киченер

Людмила Колєсар, Брантфорд

Любомир Медєши, Саскатун

Владислав Надьмитьо, Киченер

Славомир Олеяр, Торонто

Владимир Рац, Едмонтон

Ґабриела Сабадош, Киченер

Миронь Жирош, Мадярска

### Илустрациї або фотоґрафиї:

Мелания Колбас, Киченер

Ивица Яни Сеґеди, Киченер

## Ґалерия

## Литература

* Hlasnik/Messenger. See  Rusyn Association of North America, P. R. Magocsi  and Ivan Pop: Encyclopedia of Rusyn History and Culture, University of Toronto, 2005, , p. 192.

## Вонкашнї вязи
* Гласнїк РДСА, линки за шицки числа

* Гласнїки РДСА, 16 числа, у ПДФ формату

## Ґалерия
Катеґория:Билтен
Катеґория:Канада
Густосц

**Густосц** по дефинициї то одношенє маси и волумену цела.
 ρ= \frac{m}{V} У формули **ρ** (ро) означує густосц, **m** означує масу цела, а V волумен цела. Димензиї густосци то ML^{-3}, а у СИ системи єдинкох: килоґрам по кубним метеру *(kg/m<sup>3</sup>)*

Густосц елементох и чистих злученїнох то характеристични константи алє з оглядом же завиша од температури, сообщую ше вєдно зоз температуру на хторей су одредзени. На густосц материї уплївує состав, температура, алотропска форма, електричне польо итд.

Єден од перших задаткох физичней хемиї бул же би на основи мераньох макроскопских характеристикох материї дознала дацо вецей о єй микроскопскей збудови. У тим погляду, густосц од велького значеня прето же на основу мераня густосци и индексу преламованя або диелектричней константи вирахована молекулна рефракция, а на основу молекулней рефракциї димензиї молекулох.

Интересантне же за мераня густосци ґазовитого азоту 1904. року Нобелово награди достали Вилєм Ремзи за хемию и Лорд Рейли за физику. Зоз малy розликy медзи густосцами азоту з воздуху и хемийно достатого азоту, вони заключели же у воздуху постої попри азоту ище даяки ґаз и так пренашли арґон. То сущносц физичней хемиї - вимерац цошка звичайне и з того пренайсц дацо нєзвичайне.

## Густосц черствих целох у ''kg/m<sup>3</sup>'' на 20°C
 

## Густосц чечносци у ''kg/m<sup>3</sup>'' на 22°C
За одредзованє густосци чечносцох хаснує ше мерни инструмент ареометер.

## Густосц ґазох у ''kg/m<sup>3</sup>'' на 20°C

## Референци


## Литература
* A. Halpern (1988). 3000 Solved Problems in Physics Schaum Series, Mc Graw Hill.
* G. Woan (2010). The Cambridge Handbook of Physics Formulas Cambridge University Press.
* P. A. Tipler, G. Mosca (2008). Physics for Scientists and Engineers - with Modern Physics (6th вид.). Freeman.
* C.B. Parker (1994). McGraw Hill Encyclopaedia of Physics (2nd вид.). VHC publishers. 
* Плотность — статья из Большой советской энциклопедии. — М.: «Советская Энциклопедия», 1975. — Т. 20. — С. 49.
* Плотность — статья из Физической энциклопедии. Т. 3, С. 637.

## Вонкашнї вязи
* „Density”. Encyclopædia Britannica (на язику: анґлийски). 8 (11 вид.). 1911.
* Video: Density Experiment with Oil and Alcohol
* List of Elements of the Periodic Table – Sorted by Density
Катеґория:Наука
Катеґория:Физична велькосц
Грекокатолїцка церква

**Грекокатолїцка церква** (Католїцка церква византийского обряду, унияти) то заєднїцка назва за тоти автокефални (самостойни) восточни католїцки церкви хтори маю Службу божу по византийским обряду. Тоти церкви дїйствую з векшей часци у штреднєй и  восточней Европи (Польска, Словацка, Україна и др.). Римокатолїцка церква з нїма твардо сотрудзує и трима их за часц єдинственей католїцкей церкви. Грекокатолїцки церкви  припознаваю Папу римского и дзеля з римокатолїцку церкву исте ученє о вири. Службу божу ше у тих церквох служи и складзе з византийским обрядом. 

Ту, фактично, слово о тей часци православних церквох хтори ше у Польско-литовскей держави на основи Брест-литовскей униї одщипели од православней церкви и ступели под власц Рима  як и церквох хтори ше, познєйше, ґу нїм  придружовали зоз новшима униями.

Православни церкви наволую грекокатолїцки церкви з назву униятски и тримаю их за одпаднїцки церкви од православней вири.

*
Дияґонала

**Дияґонала у ровнї** (дия- греч. γωνία: кут) то длужина длужи чийо концово точки два нєсушедни цеменя даєдного вельоугелнїка або полиедра. Зоз каждого цеменя мож поцагнуц (n-3) дияґонали кед число n число цеменьох, прето же зоз єдного цеменя можеме поцагнуц дияґоналу до n цеменьох окрем початного и його сушедних цеменьох. Вельоугелнїк зоз n цеменями ма  \frac{n \cdot (n-3)}{2} дияґонали. Длужина дияґонали квадрата рахує ше по формули a \cdot \sqrt{2}, кед a длужина страни квадрата.

**Просторна дияґонала** то длужина хтора повязує два цеменя полиедра хтори нє припадаю истим страном полиедра. Длужина дияґонали коцки a \cdot \sqrt{3}, кед a длужина рубца коцки.
## У матрицох

У матрицох n x n, *главна дияґонала* то множество польох од 1,1 по n,n, a *побочнa дияґонала* то множество польох од 1,n по n,1.

\begin{pmatrix}
 1 & 0 & 0 \\
 0 & 1 & 0 \\
 0 & 0 & 1
\end{pmatrix}

У тим прикладу поля котри припадаю главней дияґонали маю вредносц 1.

\begin{pmatrix}
 0 & 0 & 1 \\
 0 & 1 & 0 \\
 1 & 0 & 0
\end{pmatrix}

Ту поля з вредносцу 1 припадаю побочней дияґонали.
Катеґория:Ґеометрия
Катеґория:Математика
Додекаедер

**Додекаедер** то єден зоз пейц правилних полиедрох. Огранїчени є зоз дванац медзисобно єднакима поверхносцами хтори маю форму єднакостраних пейцугелнїкох и повязани су так же цело ма трицец рубци и дванац цеменя.

## Формули

Катеґория:Математика
Древянки

**Древянки**, єд. древянка – файта древеней обуї (серб. *кломпе*). Древянки або клюмпи, ручно направена обуй котра ше у прешлосци вельо хасновала на валалох, найвецей в жиме. Ношели их углавним парасти. Древянки були вигобльовани з древа, лєгки, а же би були цепли, кладло ше до нїх слами. Обувало ше их на збивани ботоши, а до роботи ше ноги окруцало до онучкох.

Ношело ше их од дижджовней и блатней єшенї до вчасней яри. Правело ше их з мегкого древа (верби або тополї), напредку мали тупи нос, а од задку були плїтки. Правели их колєсаре, пинтере або кудзеляре. Вше були за число-два векши, же би ше могли до нїх положиц слами або окруциц онучки коло ногох. 

## История древянкох
Нє зна ше и нє утверзене кеди направени перши древянки. Даєдни историчаре їх наставанє приписую старим Греком, даєдни Келтом або ґерманским племеном. Историйни жридла нєт вельо, прето же ше вихасновани дреянски углавним похасновали як огрив. Найстраши пренайдзени древянки по походзеню зоз Голандиї, зоз 1230. року. Древянки хасновали землєдїлци у велїх жемох, та и у Сербиї.  

Нєшка ше древянки, (баржей у иножемсте), продукую углавним як сувенири або у ремесельнїцких предавальньох, як защитна обуй (часто у польопривреди, заградкарству). 

## Руснаци хасновали древянки

Найвецей ше податки о древянкох зявюю у цеку 19. вику и то у Войводини, та самим тим податки ше можу одношиц и на руску популацию. Хасновани су як часц народного облєчива, або як роботна обуй. У Бачкей, напр. часто ше ношели в жиме по блату, шнїгу и ляду. Були вше за число векши и широки, так же власнїки до нїх ґурли дакус слами и шено, або обували груби ботоши зоз волни, же би им у древянкох було цеплєйше. Войводянє та и Руснаци их любели бо то часто була найприступачнєйша и найтуньша обуй през жиму. 

## Виробок древянкох

За виробок древянкох потребне одвитуєце мегчейше древо и ремеселнїцки алат. Виробок древянкох чежша физицка робота. Нєшка ше (та и у Сербиї) мале число ремесельнїкох занїма зоз виробком древянкох, а тота дїялносц уписана до урядового *Реґистра сертификованих старих и уметнїцких ремеслох* и роботох домашнього виробнїцтва. Медзитим тото нє доприноши мотивованосц же би ше млади особи заинтересовали за стари ремесла та и за правенє древянкох. Млади особи нє жадаю постац ,,древянкаре,  медзиншим и прето же то чежша физицка робота а млади нєшка еґзистенцию глєдаю през други способи и можлївосци.

## Литература

* *Словнїк руского народного язика* I, А – Н, Нови Сад 2017, б. 378
## Вонкашнї вязи

* Дрвене кломпе
* Proizvodnja drvenih klompi na severu Bačke: Jedan klompar zanat čuva bif.re
Катеґория:Обуй
Катеґория:Традицийна обуй
Демокрит

**Демокрит зоз Абдери** (греч. Δημόκριτος; коло 460. п.н.е. — коло 370. п.н.е.) антични филозоф родзени у Абдери, Греческа. Бул предсократски филозоф велького вплїву и школяр Леукипов зоз Елеї, хтори розвил атомску теорию о космосу. 

Демокрит написал 52 дїла, медзитим од того зачуване лєм 299 фраґменти и то углавним етичного характеру. Демокрит учел од Леукипа, Ґимнофиста, Єгипчаньох, Етиопейцох, часто путовал од Штредожемного по Чарне морйо и так зберал информациї.

Випатра же идея атома рушела од його учителя Леукипа (5. в. п. н. е.), алє Демокрит барз преширел його теорию. Винєсол идею же у универзуму постоя лєм празни простор и атоми, и же атоми нєвидлїво мали, черстви, вични и у безконєчним рушаню. У складзе з тим прилагодзуюцим, материялистичним попатрунком потолковал смак, пах, звук, огень и шмерц.

Його дїло *Вельки порядок швета* го преславело. По тим як го пречитал согражданом, купел хижу и прежил остаток живота ту (дума ше же жил вецей як 100 роки), у Абдери. Назвиска Демокрита у його чаше були „мудросц“ и „нашмеяни филозоф“. Нє женєл ше. Гваря же анї нє жадал патриц на красни жени, кед же є нє у стану же би их любел. Найпознатша Демокритова филозофия то твердзенє же основа (субстанцийох) шицких настатих и препадлївих существох то нєнастати, нєпрепадлїви и нєвидлїви атоми.

Дума ше же Демокрит зачатнїк строгого детерминизма (одредзеносци) односно фатализма. Демокритова теория о вецей як тисяч роки постанє принцип инерциї. Вон одруцує безсмертносц души бо дума же душа составена зоз огняних атомох. Вона препада вєдно зоз целом. Вон гвари же з осетами обачуєме существа и ствари, а з розумом атоми и празни простор.

Предпоставял же у форми и справованю атомох лєжи природна, нєбожеска причина шицких стварох и шицких збуваньох. Платон и Аристотел нє прилапйовали тоти идеї, хтори нїґда нє постали часц главней струї греческей филозофиї, алє их прилапел гречески филозоф Епикур коло 300. п. н. е., а обширно зазначел у длугокей поеми *О природи стварох* Римян Лукрециє (коло 99 - 55. п. н. е.). У 17. вику Бойл и Нютн були свидоми тих идейох; сумнїве же чи вони дацо нєпоштредно допринєсли модерней атомскей теориї, хтора започала з Далтоном коло 1800.

## Литература

* Bailey, C. (1928). *The Greek Atomists and Epicurus*. Oxford.
* Bakalis, Nikolaos (2005). *Handbook of Greek Philosophy: From Thales to the Stoics: Analysis and Fragments*, Trafford Publishing
* Barnes, Jonathan (1982). *The Presocratic Philosophers*, Routledge Revised Edition.
* Burnet, J. (2003).Early Greek Philosophy Kessinger Publishing  
* Diodorus Siculus (1st century BC). Bibliotheca historica.

## Вонкашнї вязи
* Atomisti; Leukip i Demokrit (filozofija.org) (язик: горватски)
* Berryman, Sylvia. „Democritus”   

## Референци

Катеґория:Старогречески филозофи
Катеґория:Старогречески астрономи
Катеґория:Старогречески математичаре
Катеґория:Атом
Дружтво писательох Войводини

**Дружтво писательох Войводини** (скр. ДПВ) (сер. *Друштво књижевника Војводине*, мадь. *Vajdasági írók egyesűlete,* рум. *Asociaţia Scriitorilor* din Voivodina, сло. *Spolok spisovateľov Voivodiny*) уметнїцке здруженє зоз автономней покраїни Войводини, Република Сербия. То асоцияция войводянских писательох, а облапя  писательох хтори пишу на шицких урядових язикох АП Войводини.  

## Основни информациї
ДПВ ма у составе коло 490 членох хтори пишу  на шицких  урядових язикох хтори  ше хаснує у Войводини.  Векшина спомедзи нїх пишу на сербским, а досц велька ґрупа на мадярским язику.  Менше число авторох на язикох других меншинох: на горватским, словацким, румунским и руским язику.  

Дружтво ма у своїм составе и коло седемдзешат  литературних прекладачох. Секция  войводянских писательох ше видвоєла зоз Здруженя  писательох Сербиї 1966. року, а 1976. року  оформене Дружтво  писательох и  литературних прекладательох  Войводини. Шедзиско Дружтва у улїчки Братох Рибникар 5, Нови Сад. 

Терашнї предсидатель ДПВ  поета и есеїст Йован Зивлак, подпредсидателє Франя Петринович, прозни писатель и Янош Баняї, критичар и есеїст. 

ДПВ у своїм вецейдеценийским дїлованю орґанизовало значни литературни манифестациї (Литературна колония у Чортановцох, литературни каравани, литературни вечари, промоциї кнїжкох, Конґрес писательох Югославиї). ДПВ иницировало, видавало або совидавало велї литературни публикациї.  

Дружтво писательох Войводини  видава на сербским язику углядни часопис *Златна греда* (2001.). Часопис ше занїма зоз литературу,  уметносцу и зоз теорию литератури.  Главни и одвичательни редактор *Златней греди*  Йован Зивлак.  

*Медзинародни  новосадски литературни фествал*  основани 2006. року и представя значних авторох зоз жеми и швета. Отримує ше  каждого року остатнього тижня у авґусту. 

Од 2008. року орґанизує манифестациї з нагоди Шветового дня поезиї. 

## Награди хтори додзелює ДПВ

* *Бранкова награда* (од 1954.) за найлєпшу першу поетску кнїжку обявену на сербским язику авторох по 29 роки старосци.  
* награди Дружтва писательох Войводини ''за животне дїло'' (од 1980.), за кнїжку на сербским язику и за преклад рока, а од 2003. року награди за найлєпши кнїжки на язикох националних меншинох : награду *Илия Окруґлич Сриємац* за кнїжку на горватским (установена 2010. на предлог Петка Войнича Пурчара), награду *Istvan Koncz* за кнїжку на мадярским язику, награду *Paljo Bohuš* за кнїжку на словацким язику, награду *Vasile Vasko Popa* за кнїжку на румунским и награду *[[Мирослав Стрибер]]* за кнїжку на руским язику. Награди за меншини ше додзелюю периодично,  од двох по штири роки.
* *Медзинародна награда за литературу Нови Сад* хтору ше додзелює  на Медзинародним  новосадским литературним фестивалу.

## Вонкашнї вязи
Урядови веб боки ДПВ

Дружтво писательох Войводини
Дюра Пап

**Др Дюра Пап** (*18. фебруар 1913—†29. марец 1961), почитовани дохтор, просвититель жительства у обласци здравства и дружтвено анґажовани роботнїк. 

## Биоґрафия
Др Дюра Пап (дохтор Пабянка, як го Керестурци волали) народзени у Руским Керестуре 18. фебруара 1913. року. Родичи Дионизий Пап (1883-1936) и Юла народзена Малацко (1893-1962). Дюра мал младших шестру Любицу (Ибольку) и брата Владислава. Дюра Пап основну школу закончел у родним валалє, державну реалну ґимназию у Новим Вербаше (1932.) а студиї медицини у Заґребе 1939. року. Обовязни лїкарски стаж окончел у Вельким Бечкереку (Зренянин), а 1941. року приходзи до Руского Керестура, алє є нєодлуга мобилизовани до войска як резервни официр и лїкар. Єден рок робел на Косове.

Дюра Пап и Ксения Пап родзена Гирйовати ше винчали у Миклошевцох 29. авґуста 1940. року. У малженстве мали тройо дзеци Дюру, Златка и Иринку.

По ошлєбодзеню Дюра Пап ше врацел до родного Керестура и у рамикох Здравственей станїци основал Совитовалїще за ваготни жени и положнїци. З нєвистату и практично дзень-а-ноц роботу у Совитовалїщу посцигнул скоро нєвироятни резултати у наступних рокох, як у своїм валалє, так и у сушедних местох: смертельносц народзених дзецох зведзена на нулу. То спричинєло вельку увагу у медицинских кругох того часу за резултати роботи єдного валалского лїкара, та му аж и УНИЦЕФ додзелєл припознанє и даровал амбуланти у Керестуре найсучаснєйшу комплетну опрему за Совитовалїще.

Др Дюра Пап активно участвовал у здравственим просвищованю жительох у Руским Керестуре и у околних местох, бул активни и у дружтвено-политичних орґанизацийох, а бул и одборнїк Скупштини општини.

Др Пап ше нє застановел на тих резултатох, та уж 1950. року обезпечел рентґен апарат, хтори му у дальшей роботи зоз жительством помагал у каждодньовей дияґностики охореньох. Року 1960. пошол до Заґребу на специялизацию з рентґенолоґиї и источашнє робел у Доме здравя *Максимир*, алє ше, нажаль, барз вчас похорел, найскорей од пошлїдкох виложеносци рентґен зарйох з апарату.

Дюра Папумар у 48. року живота, 29. марца 1961. року. Жителє Руского Керестура, Крушчичу, Бачкого Грачацу и Косанчичу го у барз вельким чишлє випровадзели до вичного дому.

## Ґалерия

Djura Pap hraje trubu.jpg|Др Дюра Пап грає на труби


## Вонкашнї вязи
* Автор нєпознати Руски Керестур (вистка о дипломованю др Дюру Папа), *Руски новини за Русинох Югославиї, рок XVI , чис. 24, 16. VI 1939.,* бок 3.

* Автор нєпознати  Нови професор (у тексту пише же дипломовал  др Дюра Пап), *Руски новини за Русинох Югославиї, рок XVI , чис. 30, 28. VII 1939.,* бок 3.

## Референци


Катеґория:Руснаци у Сербиї
Катеґория:Керестурци
Катеґория:Медицина
Катеґория:Дружтвени дїяч
Катеґория:Здравствена култура
Катеґория:Припознаня з иножемства
Катеґория:Народзени 1913
Катеґория:Умарли 1961
Катеґория:18. фебруар
Катеґория:29. марец
Експоненциялни єдначини

Єдначини у хторих ше нєпозната велькосц находзи у екпоненту ступня волаю ше **експоненциялни єдначини**.
Експоненциялна єдначина дефинована за шицки вредосци нєпознатей велькосци *x* зоз домену реалних числох.

## Єдноставни експоненциялни єдначини
Под єдноставнима експоненциялнима єдначинами подрозумюю ше єдначини хтори маю єден член зоз нєпознату велькосцу у експоненту ступня:
: 3^{2(x+1)} =81 \, 
: 
\begin{align}
3^{2(x+1)} & =  3^4    \\
2(x+1) & =  4   \\
2x+2 & =  4   \\
x & = 1  \\
\end{align}


## Зложени експоненциялни єдначини
Зложени експоненциялни єдначини содержа векше число членох у хторих нєпозната велькосц у експоненту ступня.

### Приклад 1
Ришиц експоненциялну єдначину:
: 4^{(x^2-x+1)} =8^x \, 
: 
\begin{align}
2^{2(x^2-x+1)} & = 2^{3x}  \\
2(x^2-x+1)& =  3x   \\
2x^2-2x+2& =  3x   \\
2x^2-5x+2& = 0    \\
\end{align}

Кед ше риши квадратна єдначина достава ше ришеня x_1=2  и  x_2=\frac{1}{2} , так же обидва ришеня задоволюю условия експоненциялней єдначини.

### Приклад 2
Ришиц експоненциялну єдначину:
:  {\bigg(\frac{3}{7}\bigg)}^{3x-7}- {\bigg(\frac{7}{3}\bigg)}^{7x-3} = 0 
Кед ше похаснує правила за операциї зоз ступнями, достанє ше:
:
\begin{align}
{\bigg(\frac{3}{7}\bigg)}^{3x-7}& = {\bigg(\frac{7}{3}\bigg)}^{7x-3}   \\
{\bigg(\frac{3}{7}\bigg)}^{3x-7}& =  {\bigg(\frac{3}{7}\bigg)}^{-7x+3}  \\
3x-7& = -7x+3  \\
10x &= 10  \\
x&=1
\end{align}


### Приклад 3
Ришиц експоненциялну єдначину:
: 3\cdot4^x + 2 \cdot9^x  = 5\cdot 6^x                               
Кед ше риши єдначина, достанє ше:
:
\begin{align}
3\cdot 2^{2x} + 2 \cdot3^{2x}  & =  5\cdot 2^x3^x  /:2^x 3^x \\
3\frac{2^x}{3^x} +2 \frac{3^x}{2^x }  & =  5  \\
3{\bigg(\frac{2}{3}\bigg)}^x +2{\bigg(\frac{3}{2}\bigg)}^x & =5 /: {(\frac{2}{3})}^x=y \\
3y +2 \frac{1}{y }-5& = 0  / \cdot y \\
3y^2 -5y +2 & =  0 \\
\end{align}

Кед ше риши достата квадратна єдначина по y достанє ше же  y_1=1  и  y_2=\frac{4}{6} . Кед ше вежнє до огляду же (\frac{2}{3})^x = y , доходзи ше и до конєчного ришеня початней експоненциялней єдначини x_1=0 , a x_2=1.

### Приклад 4
Ришиц експоненциялну єдначину:
: 27^{(x^2-3x-3)} - {\bigg(\frac{1}{27}\bigg)}^x = 0   
                             
Кед ше риши єдначина, достанє ше:
:
\begin{align}
{3}^{3(x^2-3x-3)} & =  3^{-3x}  \\
3(x^2-3x-3)& =  -3x   \\
3x^2 -9x -9  & = -3x  \\
3x^2-6x-9& = 0 /:3   \\
x^2-2x-3& = 0 /  \\
\end{align}

Кед ше риши найдзена квадратна єдначина по достава ше и ришенє експоненциялней єдначини : x_1=3  и  x_2=-1  и обидва ришеня задоволюю условия експоненциялней єдначини.
## Литература
*Gusić J., Mladinić P., Pavković B., "Matematika 2", Školska knjiga, 2006.
Енолоґия

**Енолоґия** (греч. οινος "вино", .реч. λογος "слово, бешеда") то наука хтора преучує вино зоз шицких аспектох, од обераня виновей лози по продукцию и чуванє вина. 

Вино то  пољопривредно-прехрамбени продукт, хтори ше достава зоз подполним лєбо часцово алкоголней ферментациї швижого грозна, файтох виновей лози. Тиж так, вино ше може продуковац и зоз даєдних часцох рошлїни и рижнородней овоци. Основа продукованя вина то хемийски процес ферментациї, у цеку хторого, под уплївом квасу и одвитуюцих условийох, приходзи до розтавяня розличних цукрох, до етанола, при чим ше ошлєбодзує угльови диоксид. Процес вреня лєбо ферментациї звичайно тирва даскельо тижнї, а после того вино ше пречисцує и претака до гордовох. 

Фаховци хтори ше занїмаю зоз енолоґию  наволую ше енолоґове. 
Фахово особи хтори пошвецени тей науки маю ступень образованя; основни студиї лєбо закончени мастер студиї. Енолоґове и винїцаре зоз докторскима студиями часто маю уж искуства у гортикултури, физиолоґиї рошлїнох, и микробиолоґиї. У вязи зоз енолоґию фахови званя сомелиєр и майстор вина, то специфични сертификати у погосцительству.

Професийни енолоґове найчастейше робя як винаре у комерциялних лабораторийох и у енолоґийних привредних орґанизацийох.

## Опатриц ище
* Вино

## Вонкашнї вязи
* ''Литература вязана за вино'' (язик: анґлийски)

## Референци

Катеґория:Наука
Етномузиколоґия

**Етномузиколоґия** то наука хтора ше занїма зоз преучованьом музичного фолклору. Наволує ше ище музична фолклористика. 

Назва фолклор ше у науки розлично толкує а настал од анґл. слова folk и lore  (народ и знанє) а означує народну мудросц, схопносц и знанє. Етнолоґия наука хтора виучує людску културу а з тей науки настала и розвила ше окремна дисциплина хтора преучує народну творчосц - *фолклористика*. Музични фолклор преучує материю народней музики. 

Музично-фолклорнa материя подзелєна до 4. ґрупох:

* вокална (єдногласова и вецейгласова)

* музични инструменти

* вокално-инструментална музика

* танци

## Дисциплини етномузиколоґиї

Етномузиколоґия ма окремни дисциплини хтори ше одноша на специфични виглєдованя:

♦ Орґанолоґия (преучованє музичних инструментох)

♦ Етнокореолоґия (преучованє народних танцох)

♦ Кинетоґрафия (записованє рухох и крочайох у народних танцох)

♦ Мелоґрафия (записованє народних мелодийох).

## Литература

* Cooley, Timothy J. (2005). Indiana University Press. (Hardcover with CD).
* Czekanowska, Anna. *Polish Folk Music: Slavonic Heritage - Polish Tradition - Contemporary Trends*. Cambridge Studies in Ethnomusicology. 2006. ISBN 978-0-521-02797-7.
* ''КЊИГА ПРЕДМЕТА'' етномузикологија и етнокореологија.pdf Факултет музичней уметносци, Беоґрад
## Вонкашнї вязи
* Etnomuzikologija scribd.com
* Ethnomusicology Review (EMR) Academic ethnomusicology journal.
* International Council for Traditional Music
* International Library of African Music (ILAM)
* Етномузикологија видео знїмок You Tube
## Референци
*


Музика|Етномузиколоґия
Еуфемия Барат

**Еуфемия Барат** (*8. януар 1928—†7. октобер 1990), учителька.

## Биоґрафия

Еуфемия Нота народзена 8. януара 1928. року як друге дзецко у доме Ани и Янка Нотових у Руским Керестуре. Мала старшого брата Владимира познатшого як Трифон (то му було мено дате у церкви на кресценю). Фемка ходзела у валалє до оводи а потим, од 1936. року до основней школи. Такой по ошлєбодзеню жеми 1945. и 1946. року вона ходзела до нїзшей ґимназиї у Руским Керестуре бо жадала предлужиц свойо школованє. Вше жадала буц учителька та ше 1947. року уписала до учительскей школи у Зомборе. Штирирочне школованє Еуфемия Нота закончела 1951. року и уж наступного 1952. року достала перше роботне место як учителька у основней школи у Коцуре. Була активни член тедишнього коцурского Културно уметнїцкого дружтва Николай Ґоґоль а запаметана є як ґлумица у вецей театралних фалатох.

Зоз основней школи у Коцуре Еуфемия Нота 1956. року прешла на роботу до Основней школи Светозар Милетич у Вербаше. У тей школи 50-тих и 60-тих рокох отримованa порядна настава руского язика у нїзших класох. Зоз дзецми робели вецей руски учителє и учительки.

1957. року Еуфемия Нота ше одала за Йовґена Барата по походзеню зоз Коцура. Нєодлуга, у другей половки 1958. року, Баратово достали дзивочку Оленку.

Еуфемия Барат 1967. року була вибрана за заменїка директора Основней школи Светозар Милетич и на тей длужносци препровадзела 4 роки. У тим периодзе вона координовала и орґанизовала наставу на руским язику.   

Року 1989. року, по наполнєтих 37 рокох службованя у школи як учителька, Еуфемия Барат пошла до пензиї. 

Нажаль, у заслуженей пензиї Еуфемия Барат, вєдно зоз супругом Йовґеном, уживали кратко. О рок по пензионованю, дня 7. октобра 1990. року, Еуфемия Барат и єй супруг Йовґен погинули у чежким транспортним нєщесцу при Новим Садзе. Поховани су 8. октобра 1990. року на теметове у Вербаше.

## Ґалерия

Jak učiteljka u Kocure.jpg|alt=Учительски колектив школи у Коцуре у першей половки 50-их.|Учительски  колектив школи у Коцуре у першей половки 50-их. Еуфемия Нота, учителька, шедзи перша з правого боку. 


## Вонкашнї вязи

*  Осемрочне школованє за шицки дзеци (V), Саша Сабадош, *Руске слово, 2. октобер 2023.*

Катеґория:Руснаци у Сербиї
Катеґория:Вербащанє
Катеґория:Учителє
Катеґория:Народзени 1928
Катеґория:8. януар
Катеґория:7. октобер
Катеґория:Умарли 1990
Еуфемия Гарди

**Еуфемия Гарди** (*21. септембер 1945—†28. май 2001), подобови уметнїк, педаґоґ.

## Биоґрафия

Еуфемия Гудак ше народзела 21. септембра 1945. року у Руским Керестуре. Оцец  Йовґен и мац Єлисавета (Ержа) нар. Надь. Еуфемия мала ище два шестри, Магдалену и Марию и брата Емила. Основну школу Еуфемия закончела у Руским Керестуре. Потим ше уписала до Учительскей школи у Сримских Карловцох и закончела ю.  Висшу педаґоґийну школу закончела 1968. року у Новим Садзе. Истого року почала робиц як подобови педаґоґ у Руским Керестуре, потим прешла на исту роботу до Ковачици дзе робела по 1989. рок. 

Еуфемия Гудак ше повинчала зоз Владимиром Гардийом, у малженстве мали дзивку Ванесу.

У перших двох деценийох педаґоґийней роботи  Еуфемия Гарди мала векше число виставох по наших местох у Войводини. Основни єй мотиви теди були ровнїна и салаши хтори єй були окремна инспирация.  

## Творчи период у Словацкей
 
Од 1991. року  Еуфемия Гарди жила и робела у Братислави дзе єй дзивка Ванеса студирала на Подобовей академиї.  Теди почала и єй нова животна фаза хтора ше одражела и на способ єй мальованя. Єй малюнки були  крашнє прияти и живот и творча робота у Братислави єй отворели дзвери до швета уметносци. Еуфемия здобула статус шлєбодного уметнїка а малюнки ше єй  нашли на виставох и у ґалерийох нє лєм у Словацкей алє участвовала на самостойних и колективних виставох у Французкей, Нємецкей и Австриї. Була член  Союзу подобових уметнїкох Словацкей.

Евфемия Гарди ше фахово усовершовала у рамикох студийного  пребуваня у Паризу. Участвовала на Бардейовским пленару. 

Самостойни вистави мала у Руским Керестуре, Ковачици, Новим Садзе, Братислави, Бечу, Баньскей Бистрици, Пештанох. 

Колективни вистави мала у Ковачици, Новим Садзе, Беоґрадзе, Панчеве, Бардейове, Братислави, Паризу, Мартину, Тренчину и Бечу. 

Еуфемия Гарди  умарла у Братислави (Словацка) 28. мая 2001. року. Похована є на братиславским Ружиновским теметове.  

На чесц Еуфемиї Гарди Руска матка установела  подобову колонию Еуфемиї Гарди 2018. року.
  
## Ґалерия

Файл:Tuljipani 20241125 101451.jpg|*Тулїпани*
Файл:Stebla 20241125 111005.jpg 1.jpg|*Стебла*
Файл:Jesenjske kvece.jpg|Єшеньске квеце, акварел

## Литература
* *Подобова творчосц Руснацох*: Евфемия Гарди, подобови уметнїк, педаґоґ - Дружтво за руски язик, литературу и културу, Нови Сад, 2003, б. 39.

## Вонкашнї вязи
*   Еуфемия Харди у спискu уметнїкох Сербиї, *sr.wikipedia*

## Референци
Ин мемориам у новинох Руске слово,  чис. ?, юний 2001. року.

Катеґория:Руснаци у Сербиї
Катеґория:Керестурци
Катеґория:Наставнїки
Катеґория:Уметнїки
Катеґория:Подобова уметносц
Катеґория:Народзени 1945
Катеґория:Умарли 2001
Катеґория:21. септембер
Катеґория:28. май
Звонимир Няради

**Звонимир Няради** (*14. фебруар 1966—†15. април 1993), белетрист и литературни критичар медзи войводянскима Русинами/Руснацами.

## Биоґрафия

Звонимир Няради ше народзел 14. фебруара 1966. року у Руским Керестуре. Оцец Владимир и мац Славка родз. Кевежди. По законченю рускей ґимназиї у Руским Керестуре Няради студирал руски язик и литературу на Новосадским универзитету. Обявйовал свойо твори у *Литературним слове,* у часописох *МАК* и *Шветлосц, Поля*. Обявел два збирки поезиї, *Обшеднути зоз цинями* (1987) и *Особне нєбо* (1990), на основи хторих го критичаре кладли медзи найталантованших руских поетох младшей ґенерациї. Лирска поезия Звонимира Нярадия виполнєна зоз интелектуалнима квалитетами и глїбокима рефлексиями о швеце и о власней особи. Нярадийово роботи прекладани на сербскогорватски, українски и мадярски. Бул вецейнїсти побиднїк рочного поетского фестивала *Струни шерца* у Руским Керестуре.

## Литературна творчосц

Звонимир Няради за живота видал два кнїжки поезиї а треца му вишла посмертно а пририхтал ю до друку Ваня Дула:

::* *Обшеднути зоз цинями.* — Нови Сад: Руске слово, 1987;
::* *Особне нєбо. Писнї.* — Нови Сад: Руске слово, 1990;
::**Капка ми ружа до ока.* — Нови Сад: Руске слово, 2015.

Посмертни Нярадийов magnum opus облапя два збирки поезиї (*Обшеднути зоз цинями,* 1987 и *Особне нєбо,* 1990), а ґу тому додати його поетски циклуси (*Врацанє ґу гвиздом,* 1988; Сон о пиcнї, 1992; *Добудовйованє нєба,* итд.). Окрем того, за Нярадийом остало вельо поезиї у рукопису и тот материял, з часом, будзе зредаґовани и порихтани до друку у окремней кнїжки.

Звонимир Няради ше зявйовал и як литературни критичар хтори анализовал сучасну руску поезию и творчосц младшей ґенерациї.

Звонимир Няради умар 15. април 1993. року (самозабойство). Поховани є у Руским Керестуре.

## Литература

* Niaradi, Zvonimir, Encyclopedia of Rusyn History and Culture, Paul R. Magocsi and Ivan Pop, University of Toronto Press, 2005, p. 352.

* Ю.Тамаш. История рускей литератури. — Беоґрад: Завод за учебнїки и наставни средства, 1997, с. 358–, 588–.

* In memoriam. Звонимир Няради (1966–1993). — *Шветлосц, рок XXXI,* Нови Сад, 1993, ч. 1–2, с. 3;

## Вонкашнї вязи

* Zvonimir Njaradi Opsednutost senkama, *Polja,* časopis za književnost i teoriju, 1986. br. 334

* Няради Звонимир, *Русиньска Веб-книга,* сайт о литературѣ и языку

* Представени перши том позбераних творох Звонимира Нярадия, Рутенпрес, 15. април 2016.

* Твориц значи ясно видзиц, Рутенпрес, 8. авґуст 2016.

* Ваня Дула: Особне нєбо и цудза жем //Шветлосц, 2016, №3, сс. 425–428

* Звонимир Няради, Русиньска Вiкiпедiя, Igor Kercsa, 15. фебруар 2021.

* Няради, Звонимир, А. Д. Дуличенко: *Русины Малая энциклопедия,* Руснаци у Панониї,

* КАПКА МИ РУЖА ДО ОКА Звонимир Няради, *Нова Думка ч.228, 2/2022,* б. 17

* Посмертни оглашки Звонимир Няради, новини *Руске слово.*

Катеґория:Руснаци у Сербиї
Катеґория:Керестурци
Катеґория:Поета
Катеґория:Литературни критичаре
Катеґория:14. фебруар
Катеґория:Народзени 1966
Катеґория:15. април
Катеґория:Умарли 1993
Звонимир Павлович

**Звонимир Павлович** (*15. юлий 1955—†14. януар 2022), ґлумец-аматер, режисер и драматурґ.

## Биоґрафия
Звонимир Павлович ше народзел 15. юлия 1955. року у Руским Керестуре у службенїцкей фамелиї. Родичи, оцец Янко и мац Мелания родз. Джуня ше пошвидко преселєли до Нового Саду, та Звонимир там закончел основну и штредню школу, а тиж и студирал историю на Филозофским факултету у Новим Садзе. Робел перше у новинскей хижи *Дневник*, а вец у фирми *Фри прес*.

Родичи Звонимира Павловича Янко и Мелана Павловичово були активни театрални аматере и тоту їх любов пренєсли и на сина Звонимира. Уж 1975. року як ґимназиялєц у новосадскей ґимназиї *Йован Йованович Змай* участвовал у заєднїцким драмским проєкту матурантох. Свойо театралне знанє Звонимир Павлович усовершел у Драмским студию АРТ *Дядя* 1976. и 1978. року. Перше ґлуму, а вец и режию.  

Опробовал ше и як драмски писатель. НВУ *Руске слово* му обявела штири драмски тексти под насловом *Клїтка за щешлївих* 2011. року, а 2013. року у часопису *Шветлосц* обявел драму *Зазбероваче труплох* инспировану зоз траґичну судьбу др Гавриїла Костельника, зачатнїка нашей уметнїцкей литератури и автора першей рускей ґраматики. У 2018. року часопис *Шветлосц* му обявел и драму *Бабушка*, по мотивох Т. Кушнера и Ф. Кафки, котру истого року прапремиєрно поставел на сцену у РКЦ у Новим Садзе, а вец на 50. Драмским мемориялу.  

Ширшей явносци є познати и як телевизийни ґлумец. Участвовал у вецей бавених телевизийних програмох, як автор телевизийних сценарийох и як режисер радио драмох. Бул єден з найпознатших руских режисерох-аматерох, котри провадзел сучасни театрални тренди у нас и у швеце, и любел експериментовац на сцени.

Найвецей награди достал за ґлуму на Покраїнским фестивалу малих и експерименталних сценох у Панчеве.

Звонимир Павлович умар 14. януара 2022. року у Новим Саду. Поховани є на новосадским городским теметове.

## Литература
*Зазбероваче труплох Драми

## Вонкашнї вязи
* Интервю з причину Звонимир Павлович

* Портрет Звонимира Павловича у ТВ сериї *Мой швет*

*  Zvonimir Pavlović / Dramski studio RKC u Novom Sadu Dramatické štúdio RKC v Novom Sade

* Мирон Жирош, Мaлочислени, a вельки нaрод, „Длугорочни ґлумци aмaтерe, по квaлитету нa уровню професионaлних, ґлумци AРT "Дядя", РНT "Дядя", члени културно-просвитних дружтвох лєбо дрaмских секцийoхˮ, чис. 35, вебсайт Руснаци у Панониї, rdsa.tripod.com

Катеґория:Руснаци у Сербиї
Катеґория:Керестурци
Катеґория:Ґлумци аматере
Катеґория:Режисере
Катеґория:Драматурґи
Катеґория:Дїяче у култури
Катеґория:15. юлий
Катеґория:Народзени 1955
Катеґория:14. януар
Катеґория:Умарли 2022
Звучна видлїчка

**Звучна, акустична видлїчка** (дияпазон) (ит. Diapasоn,франц. *diapason*, анґл. *tuning fork*, нєм. *Stimmgabel*, рус. *камертон*). То акустични инструмент (справа) - челїчна полуга у форми видлуженей потковки зоз ручку. Зоз вдереньом єдного крака приходзи до вибрированя и настава основни тон такв. камертон-а¹ (440 Hz) хтори без аликвотних тонох. Тон звучней видлїчки слаби та ше помоцнює так же ше после вдереня, мала ручка прихилї на даяку резонантну подлогу, найчастейше древену деску. Служи за даванє интонациї и за штимованє инструментох.

## Камерни тон и примена
Зоз медзинародну догварку хтора потписана 1939. року, догварене же камерни тон, камертон лєбо нормалне а¹ (з першей октави) ма фреквенцию а¹ = 440 Hz и же би служел за цо точнєйше одредзованє одношеня тонох по висини тє. же би бул урядова стандардна висина за музичних интрументох  и даванє интонациї за вокалне и хорске шпиванє. Дац интонацию на початку шпиваня значи дац тон лєбо акорд же би шпиваче знали од хторого тона започню шпивац свою мелодийну линию.

## Опатриц
* Штимованє инструментох
* Подзелєнє музичних инструментох
* Музичар
* Тон
* Звук

## Референци

Катеґория:Инструменти
Збущок

**Збущок** (серб. бућкалица, у руснацких бешедок сиверней Мадярскей збущок, виходнярски *zbuščok*, всл. *zbušek*; походзи од слова *бухац*) то древена, досц висока судзина за муценє масла. Сладку шметанку ше положи до збущка и муци з мутелку док ше нє направи масло, а чечносц хтора ше видвої вола ше цмар. Збущки правели майстрове колєсаре. Нашо людзе знали повесц за дакого тлустого же є округли як збущок.
## Литература

* *Словнїк руского народного язика II*, О – Я, Нови Сад 2017, б. 510

## Вонкашнї вязи
* бућкалица, Викисловнїк
Катеґория:Алати
Катеґория:Ручни алати
Здаванє розламкох

Здаванє розламкох то аритметична операция при хторей здаванїки розламки.

## Здаванє розламкох хторим менователї исти

Розламки з истима менователями ше здаваю так же ше їх чишлїтелї поздаваю, а менователь ше препише. Сума двох розламкох то розламок чий чишлїтель єднаки суми чишлїтельох датих розламкох, а менователь єднаки зоз їх менователями. 

Приклад 1:  

\frac{1}{5}+\frac{2}{5}=\frac{3}{5} 

Приклад 2:  

\frac{5}{7}+\frac{3}{7}=\frac{8}{7} 

## Здаванє розламкох хторим менователї розлични

Розламки зоз розличнима менователями ше здаваю так же ше з поступком преширйованя або скрацованя зведу на розламки хторим менователї исти.

Приклад 3:  

\frac{1}{2}+\frac{3}{4}=\frac{1\cdot2}{2\cdot2}+\frac{3}{4}=\frac{2}{4}+\frac{3}{4}=\frac{5}{4}=1\frac{1}{4} 

## Здаванє розламкох у децималней форми

Децимални числа ше здаваю як вецейцифрово природни числа, так же ше здаваю цифри хтори ше у децималним запису находза на истим месце. Децимални числа ше здаваю зоз подписованьом єдного числа попод друге, алє так же би децимална запятка єдного числа була попод децималну запятку другого числа, а потим ше числа поздаваю як вецейцифрово природни числа.

## Литература

* Икодинович, Небойша (2014). Математика - учебнїк за 5. класу основней школи. Беоґрад: Клетт ISBN 978-86-7762-438-5.
Катеґория:Математика
Катеґория:Наука
Златица

**Златица** або **кромпльова златица** (лат. *Leptinotarsa decemlineata Say*, серб. и горв. *златица/zlatica*) то хробачок, твардокриделкови инсект з фамилиї златицох, барз є значни у польопривреди як чкодлївец на кромпльох. Є лїсце кромпльох и кед огриже над'жемни часци тей рошлїни, вона остава без гомольох.

## Опис
Велькосц цела одроснутих кромпльових златицох ше руша од 8 по 12 mm, моцней жовтей фарби (по помаранчецову) су зоз 10 воздлужнима смугами. Концом априла и на початку мая кладу ваїчка, зоз хторих ше о тидзень вилягню лїчинки хтори, як и одроснути инсект, єдза лїсце кромпльох, же би поступнє зиходзели до жеми глїбоко од 5 по 10 cm, дзе ше заґалецую. Три тижнї познєйше з ґалеткох вилєтує одроснути инсект, хтори ознова напада и є лїсце кромпльох. 

Женски єдинки барз плодни и способни положиц вецей як 500 ваїчка у периодзе од 4 до 5 тижньох. 

## Знїщованє
Кромпльову златицу ше знїщує з хемийнима средствами, а роби ше и на тим же би ше пренашло биолоґийни методи за редукованє єй числовосци. Випитує ше и можлївосц применьованя даєдних паразитох и ентомофаґних печарочкох хтори би знїщовали того чкодлївца док є у стадиюме лїчинки.

## Литература

* *Енциклопедия Нового Саду* 12, КОС – ЛЕР, Нови Сад 1999, б. 102
* Оксана Тимко Дїтко, *Назви рошлїнох и животиньох у руским язику*, Вуковар 2016, б. 73
* *Словнїк руского народного язика II*, А – Н, Нови Сад 2017, б. 532

## Вонкашня вяза

* '''Кромпирова златица'''
Катеґория:Животинї
Катеґория:Инсекти
Иван Канюх

**Иван Канюх** (*1899—†1951.), педаґоґ, прекладатель.

## Биоґрафия
Иван Канюх народзени 1899. року у Руским Керестуре. Основну школу закончел у Руским Керестуре. Ґимназию у Вербаше закончел за два роки. Школованє предлужел у Будапешту, Берлину и Беоґраду дзе студирал философию и язики насампредз старо гречески и латински. Мал притоку ґу ученю язикох та добре знал французки и нємецки.

Знанє старогреческого и латинского язика одведли го трицетих рокох двацетого вику до Битолю и Охриду дзе участвовал як член фахового тиму  на археолоґийних викопованьох  на локалитету Хераклеї Линкестис хтори нєшка под защиту УНЕСКА. 

Професор Иван Канюх прекладал вецей дїла старогреческих философох, найчастейше Платона, и то у периодзе  од 1930. по 1939. рок.

Бул оженєти зоз Олґу родз. Симич зоз хтору мал двох синох Владимира хтори член Сербскей академиї наукох и уметносци и Дьордя хтори тиж мал високу академску кариєру.

После Другей шветовей войни Иван Канюх бул директор Учительскей школи у Земуну а єден час робел на Висшей педаґоґийней школи у Беоґрадзе.

Умар 1951. року у Беоґраду дзе є и поховани.

## Вонкашнї вязи

* Иван Канюх, НАР, Нови Сад, марец 30, 2018

* Платон.Мисли о васпитању.  Изд. књижара Рајка Рајковића, Теразије 16, стр. 55.

* Иван Кањух, Росолимова метода  психолошког профила и њен педагошки значај.  Савремена библиотека, св. 4, "Рајковић", Београд.

* Прослава на Денот на трезните во Битола

Катеґория:Руснаци у Сербиї
Катеґория:Керестурци
Катеґория:Прекладателє
Катеґория:Народзени 1899
Катеґория:Умарли 1951
Звучна кнїжка

**Звучна кнїжка** (аудио кнїжка) то озвучени литературни продукт записани на даяким ношителю звука.

Як звучни ношителє можу буц ґрамофонски плочи, СD-диски, касети, тварди диски або аудиофайли на интернету. Звучни кнїжки можу буц забавни, воспитни, образовни. Прето су значни як  литература за инвалидох, цемних людзох, людзох з очкодованим видом, за читанє приповедкох малим дзецом, як аудио курси страних язикох, аудио водитель за самоусовершованє, аудиоводитель у музейох, рижних виставох итд. 

З продукцию звучних кнїжкох занїмаю ше  специялни видавателє, библиотеки за шлєпих, нєкомерциялни дружтвени орґанизациї, поєдинци.  У велїх державох (ЗАД, Нємецка, Велька Британия, скандидавски жеми, Русия) звучни кнїжки у остатнїх рокох забераю вше ширшу публику. У ЗАД, наприклад, по податкох 2007 року число слухачох звучних кнїжкох досцигло 26% жительства.

## История
Знїмки виповедзених словох постали першираз доступни после того як 1877. Томас А. Едисон видумал фоноґраф. »Фоноґрафски кнїжки« були єдна зоз жридлових применкох цо их Едисон задумал, а могли »бешедовац шлєпим без напруженя з їх боку«. Перши слова виповедзени до фоноґрафу були Едисонов рецитал *Мария мала мале баранче* (Mary Had a Little Lamb), цо перши случай знятого стиху. Року 1877. демонстрация на Royal Institutionu у Британиї уключела дзецинску писню и часц Tennysonовeй поезиї, установююци на самих початкох тей технолоґиї вязу з бешедну кнїжовносцу.

## Референци

Катеґория:Музика


## Вонкашнї вязи
* Шицким доступни кнїжки у явней власносци
* Narodna biblioteka Srbije–  Digitalna biblioteka Zvučna knjiga
Иван Чукляш

**Иван Чукляш** (*31. децембер 1934—†26. септембер 2002), професийни музичар, дириґент, композитор забавних мелодийох.
## Биоґрафия
Иван Чукляш  ше народзел 31. децембра 1934. року у Бєловаре (Горватска). Оцец Петар, мац Мария (дзивоцке презвиско Єндрашиц). Основну школу Ивица закончел у Бєловаре, а штредню музичну (удерни инструменти и гармоника) у Сушаку. Такой по законченю тей школи почал робиц у воєним оркестру, перше у Суботици, а од 1958. року у воєним оркестру Новосадского ґарнизона. Од 1963. року ше демобилизовал и робел як солиста на гармоники у Радио Новим Садзе, а 1968. року прешол до Новосадскей опери Сербского народного театра, дзе грал як тимпанист по 1983. рок, кед пошол до инвалидскей пензиї. 

Ище як член оркестра Новосадскей опери уключел ше до роботи у руским Културно-уметнїцким дружтве *Максим Горки*, дзе грал у оркестру. Уж 1970. року послал перши свойо композициї забавних мелодийох на конкурс Фестивала ''Червена ружа'' и такой освоює першу награду за композицию *Врац ми ше, мила мамо* на слова Дюри Латяка, у интерпретациї Владислава Надьмитї.
 
У периодзе 1970–1976 на спомнутим фестивалу му виведзени 14 композициї забавних мелодийох на слова вецей руских авторох. За свойо композициї на *Червеней ружи 1972*. року освоєл другу и трецу награду. У 1980. року у КУД *Максим Горки* основал хлопску шпивацку ґрупу *Новосадски товарише*, хтора исновала по 1995. рок (зоз краткима прервами). Под його дириґентску руку тота ґрупа зняла вецей руски народни шпиванки у Радио Новим Садзе, а мала и вельо наступи як у Новим Садзе так и у Петровцох, Дюрдьове, Руским Керестуре, Руменки, Валєве, Свиднїку (Словацка) и у Реґенсбурґу (Нємецка). 

Остатнїраз хлопска шпивацка ґрупа под руководством Ивана Чукляша наступела 1995. року на ювилейним концерту КУД *Максим Горки* (Барвинок/РКПД) з нагоди 50-рочнїци роботи того дружтва и 60-рочнїци културней дїялносци Руснацох у Новим Садзе. 

После того ше Иван Чукляш чежко похорел.

Иван Чукляш умар 26. септембра, а поховани є 27. септембра 2002. року на Новим теметове у Новим Садзе.

## КОМПОЗИЦИЇ
  

### Затрацени композициї у архиви Дома култури Руски Керестур

* 1973.  Шерцо у гаю – музика: Иван Чукляш, слова Мирон Канюх, виведзена 1973. року

* 1974.  Мали чарни пес, автор музики Иван Чукляш, а текста Мирон Канюх, шпивал Владислав Надьмитьо,

* 1974.  Мали идеали, автор музики Иван Чукляш, текста Мирон Канюх, шпивал Владислав Надьмитьо

## Вонкашнї вязи
* Иван Чукляш (биоґрафия и список композицийох), *Червена ружа 1962-2011, Том II,* Завод за културу войводянских Руснацох, Нови Сад, 2014., б. 546.

* Енциклопедија Српског народног позоришта: Оркестар - Иван ЧУКЉАШ, тимпани

 
Катеґория:Горватска
Катеґория:Композиторе
Катеґория:Дириґенти
Катеґория:Музичаре
Катеґория:31. децембер
Катеґория:Народзени 1934
Катеґория:26. септембер
Катеґория:Умарли 2002
Икосаедер

**Икосаедер** (греч. *eikosáedron* - цело котре составене зоз двацец поверхносцох) то єден зоз пейц правилних полиедрох. Огранїчени є зоз двацец медзисобно єднакима поверхносцами хтори маю форму єднакостраних троугелнїкох и повязани су так же цело ма трицец рубци и дванац цеменя.
## Формули

Катеґория:Математика
Катеґория:Наука